Aucasaurus

Elaf Aucasaurus äbinon dinosaur Largäntänik zänedagretik grupa: Theropoda, kel älifon dü fin Kretata (timäd: Santonian.). Älabon lunoti metas 4, geiloti (jü hips) meta bal, e vetoti milgramas za 700: äbinon kluo smalikum, ka röletaf okik: elaf Carnotaurus, do brads onik äbinons lunikum. Äbinon ibo limaf smalikun grupa: Carnotaurini. Distü el Carnotaurus, el Aukasaurus no älabon honilis sulogik.

Patedabomem binon lölöfik jü vireb göbik degkilid, klu pasuemon tefädiko gudiko; binon ibo limaf grupa: Abelisauridae, kel jünu gudiküno pebepenon (ün 2002), keninükamü i skinaretods lä hips. Kran ye pädämükon, kelos koedon tikön fösilavanis anik, das äkompenon pö komip ven ädeadon. Bomem at pätuvon in topäd, kel jiniko äbinon ettimo lak; el Aucasaurus smalik jiniko äzitevon nilü lak ad sukön nögis u dinosaurülis (aniks pätuvons nilü bomem). 

 Yüms plödik 
In Linglänapük:
 Dadiläd ela Aucasaurus in bevüresodatopäd: Thescelosaurus!
 Däsinots ela Aucasaurus garridoi fa lekanans difik, se bevüresodatopäd: The Dinosauricon.
 Däsinot votik ela Aucasaurus.
 Däsinot e nüns brefik dö el Aucasaurus.
In Nedänapük:
 Nüns brefik dö el Aucasaurus.

Klad:Fösils
Klad:Dinosaurs